ระเบียบคณะกรรมการจัดรูปที่ดินกลางว่าด้วยการกำหนดขั้นตอนและระยะเวลาในการพิจารณาอนุญาตให้เปลี่ยนการใช้ที่ดินเพื่อประโยชน์อย่างอื่นที่มิใช่เกษตรกรรมพ.ศ. ๒๕๓๘ อาศัยอำนาจตามความในมาตรา ๑๓ (๑๑)แห่งพระราชบัญญัติจัดรูปที่ดินเพื่อเกษตรกรรม พ.ศ. ๒๕๑๗ และระเบียบสำนักนายกรัฐมนตรีว่าด้วย การปฏิบัติราชการเพื่อประชาชนของหน่วยงานของรัฐ พ.ศ. ๒๕๓๒ ข้อ ๙คณะกรรมการจัดรูปที่ดินกลางออกระเบียบเพื่อกำหนดขั้นตอนและระยะเวลาการปฏิบัติราชการเพื่อประชาชนไว้ดังต่อไปนี้ข้อ ๑ระเบียบนี้เรียกว่า ระเบียบคณะกรรมการจัดรูปที่ดินกลางว่าด้วยการกำหนดขั้นตอนและระยะเวลาในการพิจารณาอนุญาตให้เปลี่ยนการใช้ที่ดินเพื่อประโยชน์อย่างอื่นที่มิใช่เกษตรกรรมพ.ศ. ๒๕๓๘ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ในระเบียบนี้วัน หมายความว่า วันทำการปกติของหน่วยงานของรัฐอนุกรรมการ หมายความว่าอนุกรรมการพิจารณากำหนดหลักเกณฑ์และพิจารณาอนุญาตให้เปลี่ยนการใช้ที่ดินเพื่อประโยชน์อย่างอื่นที่มิใช่เกษตรกรรมตามมาตรา๔๕ แห่งพระราชบัญญัติจัดรูปที่ดินเพื่อเกษตรกรรม พ.ศ. ๒๕๑๗ข้อ ๔เมื่อมีผู้ขออนุญาตเปลี่ยนการใช้ที่ดินเพื่อประโยชน์อย่างอื่นที่มิใช่เกษตรกรรมตามมาตรา ๔๕ แห่งพระราชบัญญัติจัดรูปที่ดินเพื่อการเกษตรกรรม พ.ศ. ๒๕๑๗ ให้สำนักงานจัดรูปที่ดินจังหวัดรับคำขออนุญาตดังกล่าวและบันทึกตรวจสอบว่าเป็นไปตามหลักเกณฑ์และวิธีการที่กำหนดไว้ในระเบียบคณะกรรมการจัดรูปที่ดินกลางว่าด้วยหลักเกณฑ์และวิธีการอนุญาตให้เปลี่ยนการใช้ที่ดินเพื่อประโยชน์อย่างอื่นที่มิใช่เกษตรกรรมพ.ศ. ๒๕๓๗ หรือไม่ ตลอดจนตรวจสอบเอกสารหลักฐานต่าง ๆที่ผู้ขออนุญาตแนบมากับคำขออนุญาตพร้อมออกใบรับเรื่องให้แก่ผู้ขออนุญาตให้แล้วเสร็จภายใน๑ วัน นับแต่วันที่ได้รับคำขอการนับระยะเวลาการปฏิบัติราชการตามระเบียบนี้ไม่รวมระยะเวลาที่สำนักงานจัดรูปที่ดินจังหวัดคืนคำขอให้ประชาชนผู้ยื่นคำขอไปดำเนินการแก้ไขในกรณีคำขอนั้นไม่ถูกต้องหรือไม่สมบูรณ์ข้อ ๕ให้สำนักงานจัดรูปที่ดินจังหวัด บันทึกสอบสวนรายละเอียดเกี่ยวกับที่ดิน เจ้าของที่ดินผู้ขออนุญาต ผู้เกี่ยวข้อง เหตุผลและความจำเป็นในการขออนุญาตและความเห็นของสำนักงานจัดรูปที่ดินจังหวัดพร้อมทั้งจัดทำเอกสารประกอบระเบียบวาระการประชุมเสนอคณะกรรมการจัดรูปที่ดินจังหวัดเพื่อพิจารณาอนุญาตและแจ้งผลการพิจารณาของคณะกรรมการจัดรูปที่ดินจังหวัดไปยังผู้ขออนุญาตภายใน๖๐ วัน นับแต่วันที่ได้รับคำขอข้อ ๖การขออนุญาตเปลี่ยนการใช้ที่ดินเพื่อประโยชน์อย่างอื่นที่มิใช่เกษตรกรรมตามข้อ ๖ ของระเบียบคณะกรรมการจัดรูปที่ดินกลาง ว่าด้วยหลักเกณฑ์ และวิธีการอนุญาตให้เปลี่ยนการใช้ที่ดินเพื่อประโยชน์อย่างอื่นที่มิใช่เกษตรกรรมพ.ศ. ๒๕๓๗ ที่จะต้องนำเสนอคณะกรรมการจัดรูปที่ดินกลางให้ความเห็นชอบก่อนอนุญาตนั้นให้สำนักงานจัดรูปที่ดินจังหวัดแจ้งผลการพิจารณาของคณะกรรมการจัดรูปที่ดินจังหวัดพร้อมข้อมูลรายละเอียดเอกสารหลักฐานต่าง ๆ ให้สำนักงานจัดรูปที่ดินกลางนำเสนออนุกรรมการและคณะกรรมการจัดรูปที่ดินกลางเพื่อพิจารณาให้ความเห็นชอบพร้อมทั้งแจ้งผลการพิจารณาของคณะกรรมการจัดรูปที่ดินจังหวัดให้แก่ผู้ขออนุญาตทราบภายใน ๙๐ วัน นับแต่วันที่ได้รับคำขอข้อ ๗ในกรณีที่ผู้ขออนุญาตขอให้ทบทวนมติคณะกรรมการจัดรูปที่ดินจังหวัดตามข้อ ๗ของระเบียบคณะกรรมการจัดรูปที่ดินกลาง ว่าด้วยหลักเกณฑ์และวิธีการอนุญาตให้เปลี่ยนการใช้ที่ดินเพื่อประโยชน์อย่างอื่นที่มิใช่เกษตรกรรมพ.ศ. ๒๕๓๗ ให้สำนักงานจัดรูปที่ดินจังหวัดรับหนังสือขอให้ทบทวนมติดังกล่าวและรวบรวมรายละเอียดเกี่ยวกับที่ดิน เจ้าของที่ดินเหตุผลและความจำเป็นในการขอทบทวนมติ และผลการพิจารณาของคณะกรรมการจัดรูปที่ดินจังหวัดให้สำนักงานจัดรูปที่ดินกลางนำเสนออนุกรรมการและคณะกรรมการจัดรูปที่ดินกลางเพื่อพิจารณาทบทวนพร้อมทั้งแจ้งผลการพิจารณาของคณะกรรมการจัดรูปที่ดินกลาง ในกรณีที่เห็นด้วยกับมติของคณะกรรมการจัดรูปที่ดินจังหวัดให้แก่ผู้ขออนุญาตทราบหรือในกรณีที่คณะกรรมการจัดรูปที่ดินกลางมีมติให้คณะกรรมการจัดรูปที่ดินจังหวัดทบทวนให้สำนักงานจัดรูปที่ดินจังหวัดแจ้งผลการพิจารณาทบทวนของคณะกรรมการจัดรูปที่ดินจังหวัดให้แก่ผู้ขออนุญาตทราบภายใน ๙๐ วัน นับแต่วันที่ได้รับหนังสือขอให้ทบทวนมติข้อ ๘ถ้าโดยสภาพแห่งเรื่องไม่อาจปฏิบัติราชการภายในกำหนดเวลาตามระเบียบนี้ได้ให้สำนักงานจัดรูปที่ดินกลางขออนุมัติต่อรัฐมนตรีว่าการกระทรวงเกษตรและสหกรณ์เพื่อกำหนดระยะเวลาตามที่จำเป็นและสมควรแก่สภาพแห่งเรื่องเป็นกรณี ๆ ไปข้อ ๙ให้หัวหน้าสำนักงานจัดรูปที่ดินกลาง เป็นผู้รักษาการตามระเบียบนี้ และมีอำนาจตีความวินิจฉัยปัญหาเกี่ยวกับการปฏิบัติตามระเบียบนี้ รวมทั้งให้มีอำนาจออกประกาศกำหนดรายละเอียดเพื่อปฏิบัติการให้เป็นไปตามระเบียบนี้ประกาศ ณ วันที่ ๓๐ มีนาคม พ.ศ. ๒๕๓๘ประจวบไชยสาส์นรัฐมนตรีว่าการกระทรวงเกษตรและสหกรณ์ประธานกรรมการจัดรูปที่ดินกลางพรพิมล/พิมพ์๒๔ กรกฎาคม๒๕๔๔ศิรวัชร์/ปรับปรุง๓๑ กรกฎาคม๒๕๖๐[๑] ราชกิจจานุเบกษาเล่ม ๑๑๒/ตอนที่ ๓๔ ง/หน้า ๖๕/๒๗ เมษายน ๒๕๓๘